钦定古今图书集成/明伦汇编/氏族典/第448卷 > 《廖用贤尚友录》 > 沈攸之
## 钦定古今图书集成/明伦汇编/氏族典/第448卷 > 《廖用贤尚友录》 > 沈攸之

按《宋书沈攸之传》，“攸之字仲达，吴兴武康人，司空庆
之从父兄子也。父叔仁，为衡阳王义季征西长史。攸
之少孤贫，随庆之征讨，屡有功，为太子旅贲中郎。太
宗即位，召入直阁。会四方反叛，以攸之为宁朔将军，
大破贼于赭圻城外。寻假节，进号辅国将军，徙监郢
州诸军事，封贞阳县公。泰豫元年，太宗崩，攸之与蔡”
兴宗在外蕃，同豫顾命。顺帝即位，进攸之开府仪同
三司。其年发兵反，攻郢州，行事柳世隆屡摧破之，众
离散，还向江陵，至华容界，为封人所斩。